Japanstormsvale

Japanstormsvale (Hydrobates monorhis) er en monotypisk art i slekten Hydrobates, som inngår i stormsvalefamilien (Hydrobatidae).

 Biologi 
Japanstormsvale måler 18–20 cm i lengde og har et vingespenn på cirka 44–50 cm, mens vekten ligger rundt 25,6–53,5 g. Fjærdrakten er hovedsakelig mørk brun i alle fjørdrakter, og har en flagrende flukt, «vandrer» på havoverflaten mens den plukker opp plankton. I motsetning til havsvalen, følger den ikke skip.

Arten er marin, normalt pelagisk, men forekommer også i kystvann. Den er utbredt i det nordlige Indiahavet og det vestlige Stillehavet, fra Den arabiske halvøyen til Vladivostok. 

Japanstormsvalene hekker fra Japan (på øygrupper utenfor Kyushu og Honshu) vestover til Gulehavet utenfor Kina og Korea, og nordover til det ekstremt sørøstlige Russland. Nyere observasjoner antyder også mulig hekking i det nordlige Atlanterhavet. Hekkekoloniene ligger nær havet. Reirplasseene ligger i steinsprekker og hunnene legger kun ett enslig, hvitt egg. Utenom hekkesesongen lever de til havs, i Indiahavet og Arabiahavet.

 Referanser 
Carboneras, C., F. Jutglar, E. de Juana, and G. M. Kirwan (2021). Swinhoe's Storm-Petrel (Hydrobates monorhis), version 1.1. In Birds of the World (J. del Hoyo, A. Elliott, J. Sargatal, D. A. Christie, and E. de Juana, Editors). Cornell Lab of Ornithology, Ithaca, NY, USA. https://doi.org/10.2173/bow.swspet.01.1

 Eksterne lenker 


Kategori:Stormfugler
Kategori:Fugler formelt beskrevet i 1867
Kategori:Dyr formelt beskrevet av Robert Swinhoe